Document ID: 32008D0963

KOMMISSIONENS BESLUTNING
af 9. december 2008
om ændring af Europa-Parlamentets og Rådets direktiv 2004/17/EF og 2004/18/EF om fremgangsmåderne ved indgåelse af offentlige kontrakter, for så vidt angår fortegnelserne over ordregivende enheder og myndigheder
[meddelt under nummer K(2008) 7871]
(EØS-relevant tekst)
(2008/963/EF)
KOMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets direktiv 2004/17/EF af 31. marts 2004 om samordning af fremgangsmåderne ved indgåelse af kontrakter inden for vand- og energiforsyning, transport samt posttjenester (»forsyningsvirksomhedsdirektivet«) (1), særlig artikel 70, litra a),
under henvisning til Europa-Parlamentets og Rådets direktiv 2004/17/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (2), særlig artikel 79, stk. 1, litra d) og e), og
ud fra følgende betragtninger:
(1)
Bilag I-V og VII-X til direktiv 2004/17/EF indeholder ikke de fortegnelser over ordregivere i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet, der ved tiltrædelsestraktaten af 2003 (3) blev tilføjet i bilag I-IX til Rådets direktiv 38/93/EØF af 14. juni 1993 om samordning af fremgangsmåderne ved tilbudsgivning inden for vand- og energiforsyning samt transport og telekommunikation (4).
(2)
Bilag III til direktiv 2004/18/EF indeholder ikke de fortegnelser over offentligretlige organer i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet, der ved tiltrædelsestraktaten af 2003 blev tilføjet i bilag I til Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter (5).
(3)
Bilag IV til direktiv 2004/18/EF indeholder ikke de fortegnelser over centrale myndigheder i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet, der ved tiltrædelsestraktaten af 2003 blev tilføjet i bilag I til direktiv 93/36/EØF.
(4)
Ifølge artikel 73 i direktiv 2004/17/EF gælder henvisninger til det ophævede direktiv 93/38/EØF som henvisninger til direktiv 2004/17/EF og læses i henhold til sammenligningstabellen i bilag XXVI til direktiv 2004/17/EF og sikrer dermed, at de ordregivere, der figurerer i direktiv 93/38/EØF, som ændret ved tiltrædelsestraktaten, rent faktisk er inkluderet i de relevante bilag til direktiv 2004/17/EF.
(5)
Ifølge artikel 82 i direktiv 2004/18/EF gælder henvisninger til det ophævede direktiv 93/36/EØF og 93/37/EØF som henvisninger til direktiv 2004/18/EF og læses i henhold til sammenligningstabellen i bilag XII til direktiv 2004/18/EF og sikrer dermed, at de ordregivende myndigheder, der figurerer i direktiv 93/36/EØF og 93/37/EØF, som ændret ved tiltrædelsestraktaten af 2003, rent faktisk er inkluderet i de relevante bilag til direktiv 2004/18/EF.
(6)
Af praktiske hensyn bør bilag I-V og VII-X til direktiv 2004/17/EF og bilag III og IV til direktiv 2004/18/EF ajourføres, så de kommer til at indeholde de respektive fortegnelser over ordregivere og myndigheder i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet.
(7)
Der er ikke i bilag VI til direktiv 2004/17/EF nævnt ordregivere i postsektoren i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet.
(8)
I medfør af artikel 71 i direktiv 2004/17/EF og artikel 12 i direktiv 2004/18/EF havde medlemsstaterne mulighed for at udsætte anvendelsen af artikel 6 i direktiv 2004/17/EF til den 31. december 2008, for så vidt angår posttjenester.
(9)
For at tage hensyn til udviklingen i lovgivningen bør de fortegnelser over ordregivere i sektoren for posttjenester, der figurerer i bilag VI til direktiv 2004/17/EF, ajourføres i overensstemmelse hermed.
(10)
Bilagene til direktiv 2004/17/EF og 2004/18/EF bør desuden ajourføres for at afspejle udviklingen på det administrative område i medlemsstaterne.
(11)
De i denne beslutning fastsatte foranstaltninger er i overensstemmelse med udtalelsen fra det udvalg, der blev nedsat ved Rådets afgørelse 71/306/EØF (6) -
VEDTAGET FØLGENDE BESLUTNING:
Artikel 1
Bilag I-X til direktiv 2004/17/EF ændres således:
1)
Bilag I erstattes af teksten i bilag I til denne beslutning.
2)
Bilag II erstattes af teksten i bilag II til denne beslutning.
3)
Bilag III erstattes af teksten i bilag III til denne beslutning.
4)
Bilag IV erstattes af teksten i bilag IV til denne beslutning.
5)
Bilag V erstattes af teksten i bilag V til denne beslutning.
6)
Bilag VI erstattes af teksten i bilag VI til denne beslutning.
7)
Bilag VII erstattes af teksten i bilag VII til denne beslutning.
8)
Bilag VIII erstattes af teksten i bilag VIII til denne beslutning.
9)
Bilag IX erstattes af teksten i bilag IX til denne beslutning.
10)
Bilag X erstattes af teksten i bilag X til denne beslutning.
Artikel 2
Bilag III og IV til direktiv 2004/18/EF ændres således:
1)
Bilag III erstattes af teksten i bilag XI til denne beslutning.
2)
Bilag IV erstattes af teksten i bilag XII til denne beslutning.
Artikel 3
Denne beslutning anvendes fra den 1. januar 2009.
Artikel 4
Denne beslutning er rettet til medlemsstaterne.
Udfærdiget i Bruxelles, 9. december 2008

Labels: 14
8
3
0
12